বন্যা
বন্যা হল পানির অত্যধিক প্রবাহ যা সাধারণত শুষ্ক জমিকে নিমজ্জিত করে। "প্রবাহিত পানি" অর্থে শব্দটি জোয়ারের প্রবাহের ক্ষেত্রেও প্রয়োগ করা যেতে পারে। বন্যা শিক্ষা জলবিদ্যার অধ্যয়নের একটি ক্ষেত্র এবং এটি কৃষি, পুরকৌশল ও জনস্বাস্থ্যের ক্ষেত্রে উল্লেখযোগ্য উদ্বেগের বিষয়। পরিবেশে মানুষের পরিবর্তন প্রায়শই বন্যার তীব্রতা ও ঘটনার পৌনঃপুনিকতা বৃদ্ধি করে, উদাহরণস্বরূপ ভূমি ব্যবহারের পরিবর্তন যেমন বন উজাড় ও জলাভূমি অপসারণ, পানিপথের গতিপথের পরিবর্তন বা বন্যা নিয়ন্ত্রণ যেমন নদীর তীরের বাঁধ এবং বৃহত্তর পরিবেশগত সমস্যা যেমন জলবায়ু পরিবর্তন ও সমুদ্রপৃষ্ঠের উচ্চতা বৃদ্ধি। বিশেষ করে জলবায়ু পরিবর্তনের বর্ধিত বৃষ্টিপাত এবং চরম আবহাওয়ার ঘটনা বন্যার অন্যান্য কারণের তীব্রতা বাড়ায়, ফলে আরও তীব্র বন্যা হয় এবং বন্যার ঝুঁকি বেড়ে যায়। নদী, হ্রদ বা সমুদ্রের মতো জলাশয়গুলি থেকে প্রচুর পরিমাণে পানি প্রবাহিত হওয়ার কারণে বন্যা দেখা দিতে পারে, যেখানে পানি উপরে উঠে যায় বা বাঁধভেঙে যায়, ফলে সেই পানি কিছু অংশ এর স্বাভাবিক সীমানা ছাড়িয়ে যায়, বা এলাকায় বন্যায় সুসিক্ত মাটিতে বৃষ্টির পানি জমে থাকার কারণে এটি ঘটতে পারে। যদিও একটি হ্রদ বা পানির অন্যান্য অংশের আকার বৃষ্টিপাত এবং তুষার গলে ঋতুগত পরিবর্তনের সাথে পরিবর্তিত হবে, তবে আকারের এই পরিবর্তনগুলি উল্লেখযোগ্য হিসাবে বিবেচিত হবে না যদি না এগুলি সম্পত্তি বা গৃহপালিত প্রাণীকে ডুবিয়ে দেয়। নদীতেও বন্যা ঘটতে পারে যখন প্রবাহের হার নদীপথের ধারণক্ষমতাকে ছাড়িয়ে যায়, বিশেষ করে নৌপথের বাঁকে বা মাঝখানে। নদীর প্রাকৃতিক বন্যা সমভূমিতে থাকলে বন্যা প্রায়ই বাড়িঘর এবং ব্যবসার ক্ষতি করে। যদিও নদীতীরবর্তী বন্যার ক্ষতি নদী এবং অন্যান্য জলাশয় থেকে দূরে সরে গিয়ে নির্মূল করা যেতে পারে, তবে লোকেরা ঐতিহ্যগতভাবে নদীগুলির তীরে বসবাস এবং কাজ করেছে কারণ জমি সাধারণত সমতল ও উর্বর এবং কারণ নদীগুলো সহজে যাতায়াত এবং বাণিজ্য ও শিল্পের প্রবেশাধিকার প্রদান করে। বন্যার ফলে সম্পত্তির ক্ষতি ছাড়াও গৌণ পরিণতির দিকে নিয়ে যেতে পারে, যেমন বাসিন্দাদের দীর্ঘমেয়াদী স্থানচ্যুতি এবং মশা দ্বারা সংক্রামিত পানিবাহিত রোগ এবং ভেক্টর-বর্ন রোগের বর্ধিত বিস্তার তৈরি।